Μαρμελάδα από βανίλιες
Βανίλιες όλον τον χρόνο κλεισμένες σε βαζάκι! Φτιάχνουμε μια εύκολη και πεντανόστιμη μαρμελάδα με το αγαπημένο μας φρούτο.
2 κιλά βανίλιες  (καθαρό βάρος),  1 κιλό ζάχαρη ,  2 κουτ. σούπας χυμός λεμονιού
Για να ετοιμάσουμε τη μαρμελάδα από βανίλιες, πρώτα πλένουμε τις βανίλιες  και τις αφήνουμε  να στεγνώσουν εντελώς πάνω σε απορροφητικό χαρτί κουζίνας.  Αφαιρούμε τα κουκούτσια και τις κόβουμε σε κομμάτια.   Τις μεταφέρουμε απευθείας  σε μια κατσαρόλα  και προσθέτουμε τη ζάχαρη.   Τις αφήνουμε σκεπασμένες για 10-12 ώρες.   Στη συνέχεια, τοποθετούμε την κατσαρόλα σε δυνατή φωτιά.   Οταν αρχίσει το μείγμα να κοχλάζει δυνατά, χαμηλώνουμε. Είμαστε πάνω από την κατσαρόλα  με ξύλινη κουτάλα  και ανακατεύουμε τακτικά.  Η μαρμελάδα θα είναι έτοιμη σε 15-20 λεπτά.  Δεν πρέπει να πήξει πάρα πολύ γιατί όταν θα κρυώσει  θα πήξει ακόμη περισσότερο.  Αποσύρουμε από τη φωτιά, προσθέτουμε τον χυμό λεμονιού και ανακατεύουμε.Αδειάζουμε τη μαρμελάδα από βανίλιες σε αποστειρωμένα βάζα. 
Ζάχαρη,Φρούτα,Νηστίσιμα